Gassplattform brenner utenfor New Orleans
Et par timer før brannen brøt ut ble de 44 arbeiderne på gassplattformen Hercules 265 evakuert fordi det hadde vært lekkasjer på anlegget. Plattformen ligger 88 kilometer utenfor kysten av den amerikanske delstaten Louisiana. Det er ingen personskader rapportert. Det melder nyhetsbyrået AP. Hva som gjorde at brannen brøt ut er ikke kjent, sier Eileen Angelico. Hun er talsperson for det amerikanske byrået for sikkerhet og miljøvern. Det er foreløpig ukjent når og hvordan slukningsarbeidet kan settes i gang. Selskapet Wild Well Control Inc prøvde å nærme seg plattformen før brannen brøt ut for å få kontroll, men de vurderte det som for farlig å komme seg nærmere enn 70 meter. Nå er deler av hav- og luftområdet rundt det brennende gassanlegget avstengt. Kystvakten holder all båttrafikk minst 500 meter unna og fly er ikke tillatt å fly lavere enn 600 meter over gassanlegget. Amerikanske myndigheter understreker at de ikke regner med at brannen tirsdag vil føre til like store skader som BP-lekkasjen i 2010. Da ble 11 personer drept og millionvis av liter olje lakk ut i Mexico-gulfen. Det var den største miljøulykken som har skjedd offshore i amerikanske historie.
Tirsdag ettermiddag brøt det ut brann på et gassplattform utenfor New Orleans.